În sezonul 2013–2014 Dolniceanu a cucerit o medalie de bronz la prima etapă de Cupa Mondială de la Madrid și s-a urcat pentru prima dată pe locul unu în clasamentul mondial. A câștigat la Moscova prima Cupă Mondială din carieră sa după ce a trecut în finala de coreeanul Kim Jung-hwan. În martie a cucerit Cupa Campionilor Europeni cu CS Dinamo după ce au bătut clubul maghiar Vasas SC, dar în finala a fost accidentat la tendonul de la piciorul drept. A suferit o nouă leziune, de data astă la glezna stângă, la etapa de Cupă Mondială de la Plodviv, unde a încheiat pe locul trei. La Campionatul European la Strasbourg s-a oprit în al doilea tur în fața francezului Nicolas Rousset. La proba pe echipe, România a fost înfrântă de Belarusia în sferturile de finală și s-a clasat pe locul cinci după meciurile de clasament.